Stavba : Lesná cesta Zázrivá – Hutirová, vetva 4

Investor : Pozemkové spoločenstvo Hutirová

Projektant : Maretta projekt sro - Ťatliakova 1, Dolný Kubín

Číslo zákazky : 1332/23/M

**TECHNICKÁ SPRÁVA**

# IDENTIFIKAČNÉ ÚDAJE

**Názov stavby** : Lesná cesta ZÁZRIVÁ - Hutirová, vetva 4

Stupeň : Dokumentácia pre stavebné povolenie

Miesto stavby : Zázrivá lokalita Hutirová

Katastrálne územie : Zázrivá

Okres : Dolný Kubín

Kraj : Žilinský

Investor: Pozemkové spoločenstvo Hutirová

Dodávateľ stavby : známy až po výberovom konaní

Č. zákazky : 1332/23/M

Druh stavby : Novostavba

Gener. projektant :Firma MARETTA projekt sro. Jána Ťatliaka 1, 026 01 Dolný Kubín

tel.043/5864 169, 0905509254, marettaprojekt@marettaprojekt.sk

Hlavný inžinier projektu : Ing. Peter Maretta, autorizovaný stavebný inžinier 0064\*A\*2-1

Projektanti : Ing. Ondriga Juraj – dopravné stavby

Janka Kovaľáková – rozpočet stavby

# VŠEOBECNÝ POPIS :

Predmetom projektu je návrh lesnej cesty v obci Zázrivá v lokalite Hutirová. Lesnú cestu tvorí samostatná vetva: **V4**. **V4** je nová navrhovaná lesná cesta.

# PREHĽAD VÝCHODISKOVÝCH PODKLADOV

Východiskovými podkladmi pre vypracovanie projektu boli:

* + Technické požiadavky investora.
  + Katastrálna mapa
  + Výškopis a polohopis záujmového územia v digitálnej forme.

# TECHNICKÝ POPIS :

* 1. **Popis technického riešenia**

Projektová dokumentácia zahŕňa návrh lesnej cesty, ktorá bude slúžiť, pre rýchlejší a bezpečnejší presun vyťaženého dreva poškodeného poveternostnými vplyvmi, vyvrátené a polámané silnými víchricami a napadnuté škodcami a drevokazcami. Preto je nevyhnutné vybudovať k nim prístupovú lesnú cestu a tak umožniť ich ťažbu tak, aby nedochádzalo k znižovaniu efektivity lesného hospodárenia. Navrhovaná cesta je aj komunikáciou, ktorá je nevyhnutná na prístup požiarnej techniky do oblastí lesa, kde vznikajú lesné požiare a bez nej by bola likvidácia požiaru nemožná a oblasť by bola odkázaná len na prirodzenú likvidáciu ohňa dažďom, alebo vystavená úplnému zničeniu ohňom.

Navrhovaná komunikácia sa vybuduje na nespevnenom rastlom teréne. Vzhľadom na požiadavky investora a skutkového stavu záujmového územia je navrhnutá cesta kategórie 2L-4/30, kde šírka navrhovanej lesnej komunikácie je 4,0 m, z toho jazdný pás je široký 3,0 m. Jazdný pás vozovky je tvorený z penetračného makadamu. Po obidvoch stranách jazdného pásu je navrhnutá nespevnená krajnica šírky 0,5 m. Šírka komunikácie v smerových oblúkoch sa mení podľa rozšírenia v oblúku, ktoré vyplýva z príslušnej technickej normy.

Pred samotnou pokládkou jednotlivých vrstiev navrhovanej cesty je potrebné vykonať hrubé terénne úpravy t.j. odhumusenie v hr. 100 mm, vykopať a odstrániť potrebné množstvo zeminy v záujmovom území. Zemina z výkopov sa môže použiť pre jednotlivé násypy.

Pri výstavbe komunikácie dôjde k násypom a výkopom. Svahy sa vysvahujú v sklone 1:1; 1:1,25 a 1:1,50. Svahy násypov a výkopov je po ukončení stavby potrebné zahumusovať v hr. 100 mm.

Prebytočná zemina sa odvezie na skládku max. do 15 km.

* 1. **Smerové vedenie**

Vetva 4 (ďalej V4) o dĺžke 1310,70 m :

- smerové vedenie je riešené 7. pravotočivými a 6. ľavotočivými oblúkmi. Oblúky sa striedajú s priamymi úsekmi.

V smerových oblúkoch je navrhnuté rozšírenie cesty, ktoré je navrhnuté podľa príslušnej technickej normy.

* 1. **Sklonové pomery**

Pozdĺžne sklony v niektorých úsekoch nespĺňajú normové predpisy, vzhľadom na skutkový stav a príliš veľké výškové rozdiely viď výkresová dokumentácia.

**Vetva 4 :** pozdĺžny sklon na vetve V4 sa pohybuje od min. 4,8% až po max. 17,0%.

* 1. **Šírkové usporiadanie**

Šírka navrhovanej lesnej komunikácie je kategórie 2L-4/30, kde šírka komunikácie je 4,0 m, z toho 3,0 m je vozovka tvorená z penetračného makadamu – *skladba* 1 a *skladba 2.* Po obidvoch stranách komunikácie je navrhnutá nespevnená krajnica šírky 0,5 m. Usporiadanie je zrejmé podľa vzorových rezov viď výkresová dokumentácia.

* 1. **Priečny sklon**

Priečny sklon komunikácie je v priamych úsekoch strechovitý 2% . V oblúkoch sa sklon mení na jednostranný 2,0% viď výkresová dokumentácia.

* 1. **Odvodnenie komunikácie**

Odvodnenie komunikácie je riešené povrchovo tj. dažďová voda sa pomocou pozdĺžneho a priečneho sklonu vozovky dostáva do nespevneného vsakovacieho rigola, kde následne vsakuje. Pri väčších zrážkach je voda odvádzaná pomocou nespevnených rigolov do kalovej jamy následne cez priepust. Rigol pred kalovou jamou je spevnený betónovým žlabom TBM62-15 v dĺžke 2,0m alebo lomovým kameňom. Výtok z priepustu je spevnený lomovým kameňom. V miestach, kde je navrhovaná cesta vedená v záreze, navrhujeme zemnú pláň odvodniť pomocou trativodu t.j. pomocou PVC rúrky Ø150 mm. PVC rúrka obalená geotextíliou uložená v štrkopieskovom lôžku, sa vyvedie do navrhovaných priepustov. Na navrhovanej vetve 4 je umiestnených 13 priepustov pre prevedenie dažďovej vody mimo vozovku a zemnú pláň. V navrhovanej trase dochádza ku kríženiu s 9 potokmi. Potoky sú cez komunikáciu prevedené pomocou navrhovaných priepustov s rúrou DN 1000.

1. **Starostlivosť o bezpečnosť práce a ochrana zdravia pri práci**

Do starostlivostí o hygienu , ochranu a bezpečnosť pri práci patrí povinnosť zamestnávateľa zabezpečiť také pracovné podmienky a prostredie , aby sa zabránilo pracovným úrazom, chorobám z povolania alebo inému poškodeniu zdravia vplyvom technologického zariadenia, technologického postupu výroby alebo organizáciou práce. Pre bezpečnosť a spoľahlivú prevádzku technologických zariadení je každý užívateľ povinný oboznámiť sa s obsluhou, údržbou a s úplnou sprievodnou dokumentáciou a s bezpečnostnými predpismi platnými pre dané technologické zariadenie, konkrétne pracovisko a charakter práce.

Ochrana pred nebezpečnými a škodlivými faktormi pracovného procesu a tým zabezpečenie bezpečnosti práce sa riadi požiadavkami obsiahnutými v nasledovných základných predpisoch:

zákon č. 311/2001 Zz Zákonník práce v znení neskorších predpisov, NR SR č.124/2006 Z.z. o bezpečností a ochrane zdravia pri práci v znení neskorších predpisov, NR SR č. 395/2006 Z.z. o minimálnych požiadavkách na poskytovanie a používanie osobných ochranných pracovných prostriedkov, vyhláškou SÚBP č.59/82 , ktorou sa určujú základné požiadavky na zaistenie bezpečností práce a technických zariadení v znení noviel, Vyhláška MPSVaR č.718/2006 Z.z. na zaistenie bezpečnosti a ochrany zdravia pri práci a bezpečnosti technických zariadení a v ďalších všeobecne záväzných právnych predpisoch a nariadeniach na zaistenie BOZP.

1. **Výpis dotknutých parciel**

číslo parcely LV druh celková výmera

3399/1 - Lesný pozemok 798450

3396 - Lesný pozemok 531338

4514 - Ostatná plocha 526

3395 - Lesný pozemok 357414

4604 - Vodná plocha 3616

3393/2 - Lesný pozemok 302985

V Dolnom Kubíne 02/2023 Vypracoval: Ing. Juraj Ondriga

HIP: Ing. Peter Maretta